
E L Ő T E R J E S Z T É S

Sülysáp Város Önkormányzata Képviselő-testületének

2014. augusztus 21-én tartandó munkaterv szerinti ülésére

12. napirendhez

Tárgy: Informatikai fejlesztés közbeszerzési dokumentációjának jóváhagyása   
Tisztelt Képviselő-testület!

A közbeszerzésekről szóló 2011. évi CVIII. törvény (Kbt.), valamint Sülysáp Város Közbeszerzési szabályzata alapján szíves jóváhagyásra előterjesztem a „Tanácsadás a Konzorciumi keretek között történő informatikai fejlesztések az ASP központ szolgáltatásainak igénybevételéhez Sülysáp és Kóka Önkormányzatánál című pályázat megvalósításához” tárgyú közbeszerzési dokumentációt. Az eljárás típusa a Kbt. 122/A. §-a alapján hirdetmény nélkül induló, tárgyalás nélküli eljárás.
Egyúttal javaslatot teszek arra, hogy a Közbeszerzési Szabályzatban nevesített Közbeszerzési Bizottságként ​– melynek feladata az ajánlatokról történő javaslattétel – a Pénzügyi, Településfejlesztési és Ügyrendi Bizottság kerüljön kijelölésre. 

Végezetül pedig kérem a tisztelt Képviselő-testület, hogy a projekttel kapcsolatos egyéb, nem közbeszerzési eljárás köteles beszerzések lebonyolítására – a projekt gördülékeny és megfelelő ütemben történő lebonyolítása végett ​- szíveskedjenek személyemet felhatalmazni.

Kérem az előterjesztés szíves megtárgyalását, és a dokumentáció jóváhagyását.

…/2014. (VIII. 21.) ÖKT határozati javaslat

Sülysáp Város Önkormányzatának Képviselő-testülete a közbeszerzésekről szóló 2011. évi CVIII. törvény és Sülysáp Város Önkormányzata Közbeszerzési szabályzata alapján 

1./ a „Tanácsadás a Konzorciumi keretek között történő informatikai fejlesztések az ASP központ szolgáltatásainak igénybevételéhez Sülysáp és Kóka Önkormányzatánál című pályázat megvalósításához” tárgyú közbeszerzési eljárást megindító ajánlattételi felhívást, valamint az ajánlati dokumentációt és a vállalkozási szerződés tervezetét jóváhagyja;

2./ a Közbeszerzési Szabályzat szerinti Közbeszerzési Bizottságnak a Pénzügyi, Településfejlesztési és Ügyrendi Bizottságot bízza meg,

3./ felhatalmazza a polgármestert, hogy a beruházáshoz kapcsolódó, nem közbeszerzési eljárásra kötelezett beszerzéseket saját hatáskörben lebonyolítsa: a szükséges döntéseket meghozza és a kapcsolódó szerződéseket megkösse.  

Határidő: azonnal
Felelős: polgármester
Sülysáp, 2014. augusztus 14.


Horinka László s.k. 


polgármester

